Iruḥ s aεecciw-is, yefk-as i tmeṭṭut-is akessum imelḥen teččat ur s ittak ara aman yeǧǧa-tt akken ifad. Armi d ass wis rebεa, iεelleq-it seg iḍaren-is ɣer ssqef. Yeṭṭef tabaxit yeččur-it d aman, ileεeb deg-s s ufus-is, taswiεt yessufɣ-d uzrem-nni aqerru-is deg uqemmuc n tmeṭṭut. Armi iwala wergaz-nni, yuɣal ixeddem akkeni yettfeɣ-d yettuɣal netta yemmut ifad tlata iberdan neɣ rebεa netta yettefeɣ-d yettuɣal. yiwen ubrid yebra-d iman-is yeɣli-d ɣer waman akken ad yessew. Yekker wergaz-nni yeṭṭef isekkin yegzem-as aqerru-is yenɣa-t ; ijbed-it-id ad asen xemsin iɣalen. Isers-d tameṭṭut-is yeqqim yettdawi deg-s armi teḥla.